香港世界桌球大師賽

香港世界桌球大師賽係香港桌球總會主辦嘅士碌架桌球邀請賽，1983年到1988年搞過6屆，比賽場地都係灣仔伊利沙伯體育館。1990年同1991年，賽事用過香港世界桌球挑戰賽嘅名義復辦過兩屆。停辦十幾年後，賽事喺2017年用返原名再次復辦，跟住再喺2022年舉辦，比賽場地移師更大嘅香港體育館。